STANOVISKO
**hlavného kontrolóra k návrhu viacročného programového rozpočtu Obce Sihelné na roky 2022-2023-2024**

V súlade s ustanovením § 18f ods. 1 písm. c) zákona č. 369/1992 Zb. o obecnom zriadení predkladám odborné stanovisko k návrhu rozpočtu obce Sihelné na obdobie rokov 2022-2023-2024. Stanovisko vychádza z posudzovania rozpočtu vo vzťahu k príslušným zákonom, či vlastným zásadám obce Sihelné pri zostavovaní a spracovaní údajov pre zostavovanie rozpočtu.

**A. VÝCHODISKÁ SPRACOVANIA ODBORNÉHO STANOVISKA**

Pri spracovaní odborného stanoviska som vychádzala z posúdenia predloženého návrhu rozpočtu obce Sihelné na rok 2022 a viacročného programového rozpočtu na roky 2023 – 2024 z dvoch hľadísk:

**1. Zákonnosť predloženého návrhu rozpočtu**

**1.1. Súlad so všeobecne záväznými právnymi predpismi** Návrh rozpočtu bol spracovaný v súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v z.n.p. a zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z.n.p.

**Návrh rozpočtu zohľadňuje aj ustanovenia zákonov:** • zákon č. 431/2002 Z. z. o účtovníctve v znení neskorších predpisov, • zákon č. 582/2004 Z. z. o miestnych daniach a miestnom poplatku za komunálny odpad a drobné stavebné odpady v z.n.p., na základe ktorého v súlade s § 2 ods. 3 predmetného zákona bolo vydané Všeobecne záväzné nariadenie obce o miestnych daniach a miestnom poplatku za komunálne odpady a drobné stavebné odpady (ďalej len VZN). • zákon č. 595/2003 Z. z. o dani z príjmov v znení neskorších predpisov • zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v z.n.p., na základe ktorého v súlade s § 3 predmetného zákona výnos dane z príjmov fyzických osôb je v príslušnom rozpočtovom roku príjmom rozpočtov obcí • zákon č. 597/2003 Z. z. o financovaní základných škôl, stredných škôl a školských zariadení v z. n. p. • zákon č. 493/2011 Z. z. o rozpočtovej zodpovednosti. • ostatné súvisiace právne normy.

**1.2. Dodržanie informačnej povinnosti zo strany obce** Návrh rozpočtu bol v zákonom stanovenej lehote, v súlade s § 9 ods. 2 zákona č. 369/1990 Zb. o obecnom zriadení v z. n. p., zverejnený na úradnej tabuli obce Sihelné a na webovej stránke obce Sihelné dňa 22. 11. 2021, t. j. 15 dní pred jeho schválením.

**2. Metodická správnosť predloženého návrhu rozpočtu** Návrh rozpočtu na rok 2022 zohľadňuje príslušné ustanovenia Čl. 9 ods. 1 ústavného zákona 493/2011 Z.z. o rozpočtovej zodpovednosti, nakoľko predložený návrh rozpočtu obsahuje rozpočet bežného rozpočtového roka, údaje o skutočnom plnení rozpočtu za predchádzajúce dva roky, údaje očakávanej skutočnosti bežného rozpočtového roka. Predkladateľ v časti očakávanej skutočnosti bežného rozpočtového roku vychádzal z údajov schválenej poslednej zmeny rozpočtu zohľadnil predpokladané príjmy a výdavky do konca rozpočtového roka. Návrh rozpočtu je spracovaný v zmysle opatrenia MF SR č. MF/010175/2004-42 v znení neskorších predpisov, ktorým sa stanovuje druhová klasifikácia, organizačná a ekonomická klasifikácia.

**B. VÝCHODISKÁ TVORBY NÁVRHU ROZPOČTU**

Návrh rozpočtu je spracovaný v súlade s príslušnými ustanoveniami zákona č. 583/2004 Z. z. ako viacročný programový rozpočet na roky 2022-2024.V súlade s § 9 zákona č. 583/2004 Z. z. návrh viacročného rozpočtu tvoria: a) rozpočet na rok 2022, b) rozpočet na rok nasledujúci po príslušnom rozpočtovom roku 2023, c) rozpočet na rok nasledujúci po roku, na ktorý sa zostavuje rozpočet Záväzným rozpočtom je rozpočet obce na príslušný rozpočtový rok, t. j. rok 2022, pričom rozpočet na nasledujúce dva rozpočtové roky 2023 a 2024 je navýšený o 5% , orientačný a bude sa spresňovať v ďalšom rozpočtovom roku. Návrh rozpočtu vychádza z doporučených východísk rozpočtu verejnej správy, z vývoja hospodárenia obce z roku 2021 a zo skutočností v predchádzajúcich sledovaných rokoch. Predloženým návrhom viacročného rozpočtu bola splnená povinnosť uložená obciam v § 21b zákona č. 583/2004 Z.z. zostavovať programový rozpočet. Programovú štruktúru navrhnutého rozpočtu tvorí 13 programov, z ktorých každý predstavuje súhrn navzájom súvisiacich aktivít. Zavedenie programového rozpočtu neznamená zrušenie platnej štruktúry a obsahu finančného rozpočtu obce. Podľa § 10 zákona č. 583/2004 Z. z. sa rozpočet obce vnútorne člení na bežný rozpočet, kapitálový rozpočet a finančné operácie.

C. CELKOVÁ BILANCIA ROZPOČTU

Návrh rozpočtu na rok 2022 je zostavený ako vyrovnaný, kde príjmy a výdavky predstavujú sumu 1 299 320 €. Bežný rozpočet je zostavený ako prebytkový, finančné operácie sú schodkové a kapitálový rozpočet je schodkový, viď v tabuľke.

Návrh bežného rozpočtu na rok 2022 je zostavený ako prebytkový:

|  |  |  |
| --- | --- | --- |
| Bežné príjmy | Bežné výdavky | Prebytok |
|  1 290 745 € |  1 007 279 €  |  283 466 € |

Na porovnanie:

- bežné príjmy rozpočtu obce na rok 2022 predpokladajú zníženie príjmov o - 644 € oproti rozpočtu z roku 2021.

- bežné výdavky rozpočtu obce na rok 2022 predpokladajú zníženie výdavkov o – 29 079 € oproti rozpočtu z roku 2021

Finančné operácie z minulých rokov:

|  |  |  |
| --- | --- | --- |
| Príjmové fin. operácie | Výdavkové fin. operácie | Schodok |
|  0,00 € | 31 533 € | - 31 533 € |

- príjmové finančné operácie tvoria zostatky z minulých rokov zahrňujeme ich k bežným príjmom obce, sú to prevody prostriedkov z rezervného fondu, prijaté finančné zábezpeky, sa v tomto roku nerozpočtovali.

- výdavkové finančné operácie tvoria vratka finančnej zábezpeky, splátky úverov, leasing

Návrh kapitálového rozpočtu na rok 2022 je zostavený ako schodkový:

|  |  |  |
| --- | --- | --- |
| Kapitálové príjmy | Kapitálové výdavky | Schodok |
| 8 575 € | 260 508 € | - 251 933 € |

- kapitálový rozpočet je schodkový vo výške – 251 933 €. Schodok je krytý prebytkom bežného rozpočtu, resp. návratnými zdrojmi financovania.

D. ZÁKLADNÁ CHARAKTERISTIKA NÁVRHU ROZPOČTU

Rozpočet obce Sihelné, tak ako je navrhovaný, spĺňa podmienky zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov. Schodok kapitálového rozpočtu je krytý prebytkom bežného rozpočtu a finančnými operáciami, čím je splnená podmienka vyrovnanosti rozpočtu.

 Programový rozpočet na rok 2021 predstavuje 13 programov:

1. Plánovanie, manažment a kontrola,
2. Propagácia a marketing,
3. Interné služby,
4. Služby občanom,
5. Bezpečnosť, právo a poriadok,
6. Odpadové hospodárstvo,
7. Komunikácie,
8. Vzdelanie,
9. Šport,
10. Kultúra,
11. Prostredie,
12. Sociálne služby,
13. Administratíva,

**ROZPOČET PRÍJMOV**

**V bežných príjmoch** obec predpokladá zníženie príjmov o **–** 644 € oproti rozpočtu z roku 2021. Zníženie nastalo v tuzemských transferoch, kde sa nerobí projekt deň detí z dôvodu pandémie. Taktiež sa predpokladá zníženie daňových príjmov v položke výnos dane poukázanej územnej samospráve zo štátu, tzv. podielová daň zo štátneho rozpočtu, ktoré tvoria najstabilnejšiu a najvýznamnejšiu zložku rozpočtu samosprávy. Mierne poklesli príjmy z náhrad poistného plnenia, príjmy z vratiek. Očakávame príjem z projektu kotolňa KD.

**V kapitálových príjmoch** rozpočtuje obec príjem z predpokladaného predaja obecných pozemkov.

V príjmových finančných operáciách nenastalo rozpočtovanie.

**ROZPOČET VÝDAVKOV**

**V bežných výdavkoch** obce predpokladá zníženie výdavkov v sume – 29 079 € oproti rozpočtu z roku 2021. Návrh viacročného rozpočtu výdavkov tvoria bežné a kapitálové výdavky, ktoré majú z hľadiska funkčnej klasifikácie nasledovnú štruktúru. Prehľad vývoja výdavkov v programovej štruktúre rozpočtu za nasledujúce obdobie. Výraznejšie výdavky nastali v programoch:

1 Plánovanie, manažment a kontrola – mzdy, odvody do poisťovní

2 Propagácia a reklama – sa nemenili položky

3 Interné služby – palivá, mazivá, špeciálne kvapaliny

4 Služby občanom – sa nemenili položky

5 Bezpečnosť, právo a poriadok- transfér neziskovým org., hasiči

6 Odpadové hospodárstvo – nemenili položky

7 Komunikácie – všeobecný materiál

8 Školstvo – mzdy, odvody do poisťovní

9 Šport – sa nemenili položky

10 Kultúra – položky sa nemenili

11 Prostredie pre život – položky sa nemenili

12 Sociálne služby – transfer opatrovateľská služba

13 Administratíva – položky znížené, ŠFRB/splátka úverov dlhodobých

Viď tabuľka.

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  | **Program** | **Návrh rozpočtu, porovnanie výdavkov z minulých rokov** |
| **2018** | **2019** | **2020** | **2021** | **2022** |
| 01 | Plánovanie, manažment a kontrola | 54 586 | 81 814 | 99 249 | 116 065 | 107 461 |
| 02 | Propagácia a reklama | 3 337 |  4 297 |  5 487 | 5 761 | 5 761 |
| 03 |  Interné služby | 28 855 | 56 136 |  92 992 | 91 475 | 74 975 |
| 04 | Služby občanom | 99 763 | 135 066 | 148 484 | 158 465 | 158 465 |
| 05 | Bezpečnosť, právo a poriadok | 7 992 |  10 925 | 11 866 | 15 367 | 14 792 |
| 06 | Odpadové hospodárstvo | 33 346 | 39 340 |  46 560 | 49 131 | 51 208 |
| 07 | Komunikácie  | 1 050 |  1 050 | 4 750 | 4 988 | 4 988 |
| 08 | Školstvo | 179 955 |  269 830 | 283 047 | 310 955 | 308 105 |
| 09 | Šport | 14 197 | 14 534 |  22 519 | 28 558 | 28 558 |
| 10 | Kultúra | 14 468 | 19 750 |  38 800 | 49 515 | 49 515 |
| 11 | Prostredie pre život | 12 339 |  13 445 |  26 095 | 20 974 | 20 974 |
| 12 | Sociálne služby | 9 689 |  10 336 |  25 292 | 27 064 | 26 514 |
| 13 | Administratíva | 99 504 |  132 523 | 150 321 | 158 040 | 155 963 |
| **Bežné výdavky spolu** | **585 081** |  **789 046** | **957 540** | **1 036 358** | **1 007 279** |

**V kapitálových výdavkoch** obec predpokladá zníženie v sume – 492 824 € oproti rozpočtu z roku 2021.

V kapitálovom rozpočte sú zahrnuté výdavky v programoch:

1 Plánovanie, manažment a kontrola – časť platby za realizáciu územného plánu

3 Interné služby – interiérové vybavenie, nákup výpočtovej techniky

4 Služby občanom – predpokladaná rekonštrukcia bytového hospodárstva, nákup pozemkov pod cintorín 100 000 €

5 Bezpečnosť, právo a poriadok – rekonštrukcia a modernizácia VO

6 Odpadové hospodárstvo - položky sa nemenili

7 Komunikácie – realizácia nových stavieb chodníky, rekonštrukcia a modernizácia

8 Školstvo – položky sa nemenili

9 Šport – položky sa nemenili

10 Kultúra – zníženie nastalo preto, že boli realizované projekty kotolňa KD z európskych a vlastných zdrojov, nákup interiérového vybavenia 2 000 €, nákup prevádzkových strojov 2 000 €, rekonštrukcia, modernizácia KD 50 000 €

11 Prostredie pre život – realizácia nových stavieb, vodovod 20 000 €

**Vo výdavkových finančných operáciách** obec predpokladá zvýšenie v sume 1 877 € oproti rozpočtu z roku 2021.

Vo finančných operáciách rozpočtu sú zahrnuté výdavky v programoch:

1 Plánovanie, kontrola, manažment – nákup auta, leasing v sume 6 000 €

10 Kultúra – vrátenie finančnej zábezpeky v sume 3 150 €

13 Administratíva – splátka úveru, ŠFRB/splátka úverov dlhodobých

**E. ZÁVER**

Návrh programového rozpočtu obce Sihelné na roky 2022 – 2024 je spracovaný v súlade so

všeobecne záväznými právnymi predpismi – zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Návrh rozpočtu bol verejne sprístupnený dňa 22. 11. 2021, spôsobom obvyklým (úradná tabuľa, internet) v zákonom stanovenej lehote, t.j. 15 dní pred jeho schválením v súlade s § 9 ods. 2 zákona SNR č. 369/1990 Zb. o obecnom zriadení, v znení neskorších zmien a doplnkov.

Na základe uvedených skutočností **odporúčam** obecnému zastupiteľstvu **predložený návrh rozpočtu na rok 2022 schváliť a návrh Programového rozpočtu na roky 2023 -2024 zobrať na vedomie.**

V Sihelnom 25. november 2021

 Bc. Anna Luscoňová
 kontrolór obce